CELEX: 62011CN0189
Language: fi
Date: 2011-04-20 00:00:00
Title: Asia C-189/11: Kanne 20.4.2011 — Euroopan komissio v. Espanjan kuningaskunta

25.6.2011   
            
            
               FI
            
            
               Euroopan unionin virallinen lehti
            
            
               C 186/16
            
         Kanne 20.4.2011 — Euroopan komissio v. Espanjan kuningaskunta
   (Asia C-189/11)
   2011/C 186/27
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: L. Lozano Palacios ja C. Soulay)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 73, 168, 169, 226 ja 306–310 artiklan mukaisia velvoitteitaan, koska
               
                           —
                        
                        
                           se on soveltanut matkatoimistoja koskevaa erityisjärjestelmää tapauksissa, joissa matkapalvelut on myyty muulle henkilölle kuin asiakkaalle
                        
                     
                           —
                        
                        
                           se on sulkenut pois tämän järjestelmän soveltamisalalta vähittäismyyntiä harjoittavien toimistojen, jotka toimivat omissa nimissään, sellaisten matkojen myynnin yleisölle, jotka tukkumyyntiä harjoittavat toimistot järjestävät
                        
                     
                           —
                        
                        
                           se on antanut matkatoimistojen veloittaa tietyissä tapauksissa laskussa kokonaismäärän, joka ei liity varsinaiseen asiakkaalta veloitettavaan arvonlisäveroon, ja antanut tämän jälkimmäisen vähentää tämän kokonaismäärän maksettavan arvonlisäveron määrästä, kun kyseessä on verovelvollinen
                        
                     
                           —
                        
                        
                           se on antanut matkatoimistojen, sikäli kuin niihin sovelletaan erityisjärjestelmää, määrittää yleisesti veron perusteen kultakin verokaudelta
                        
                     
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että sikäli kuin Espanjan kuningaskunta soveltaa matkatoimistoja koskevaa erityisjärjestelmää paitsi asiakkaille tarjottuihin palveluihin, mistä direktiivissä säädetään, myös matkatoimistojen välisiin liiketoimiin, se rikkoo arvonlisäverolainsäädäntöä.
   Lisäksi se, että se on sulkenut pois tämän erityisjärjestelmän soveltamisalalta vähittäismyyntiä harjoittavien toimistojen, jotka toimivat omissa nimissään, sellaisten matkojen myynnin yleisölle, jotka tukkumyyntiä harjoittavat toimistot järjestävät, ei myöskään ole direktiivin mukaista, koska tällainen toiminta on erityisjärjestelmän soveltamisalaan kuuluvaa toimintaa, mistä ei komission mukaan ole pienintäkään epäilystä.
   Komissio katsoo niin ikään, että Espanjan säännöillä, joiden mukaan matkatoimistot voivat ilman minkäänlaista direktiivissä olevaa perustaa veloittaa laskussa arvonlisäveron kokonaismäärän, joka ei liity varsinaiseen asiakkailta veloitettavaan arvonlisäveroon, tai joissa annetaan asiakkaan vähentää tämä kokonaismäärä maksettavasta arvonlisäverosta, kun tämä on verovelvollinen, tai joissa sallitaan matkatoimistojen, sikäli kuin niihin sovelletaan erityisjärjestelmää, määrittää yleisesti veron peruste kultakin verokaudelta, rikotaan arvonlisäverodirektiiviä.
   
      (1)  EUVL L 347, s. 1